વિવેક લાભ પાંચમના દિવસે આવ્યો. ગામ આખું અહોભાવથી એને જોઈ રહ્યું હતું.ગામમાં થોડાક સરકારી નોકરી પર હતા.પણ ગાંધીનગરમાં નોકરી લેવા વાળો આ પહેલો જ હતો. વિવેકનું માન અને સન્માન ગામમાં તો હતું જ પણ હવે બમણું થઇ ગયું હતું. રાતે ફળિયામાં ખાટલો ઢાળીને બાપ દીકરો બેઠા અને વનીતાબેન બાયોડેટા લાવ્યા.વિવેકે બધા બાયોડેટા ધ્યાનથી વાંચ્યા બાજુમાં મુક્યા અને ફિક્કું હસ્યો. અને બોલ્યો.